[{"text_idx": "#000000", "text": "PRIA alustas erakorralise toetuse va\u0308ljamaksmisega"}, {"text_idx": "#000001", "text": "Aprillis po\u0308o\u0308rdusid mitmed po\u0303llumajandustootjad koja poole murega erakorralise toetuste maksmise pika ta\u0308htaja pa\u0308rast. Koda tegeles selle teemaga aktiivselt ja meil on hea meel oma liikmetele teada anda, et esimeste toetussummade va\u0308ljamaksetega alustati 3. juunil, ehk pea neli na\u0308dalat varem algul lubatust."}, {"text_idx": "#000002", "text": "15.-22. ma\u0308rtsini said po\u0303llumajandustootjad taotleda erakorralist toetust, mis on mo\u0303eldud COVID-19 pandeemiast tingitud majandusliku kahju osaliseks hu\u0308vitamiseks. Toetus makstakse so\u0303ltuvalt valdkonnast va\u0308lja kas PRIA vo\u0303i Maaelu Edendamise Sihtasutuse (MES) poolt. 1. juunil kinnitas PRIA enda toetusvaldkondade u\u0308hikuma\u0308a\u0308rad. PRIA alustab esimeste va\u0308ljamaksete tegemisega ta\u0308na, 3. juunil. Ko\u0303ik toetused makstakse PRIA ja MESi poolt va\u0308lja hiljemalt 30. juuniks 2021. aastal."}, {"text_idx": "#000004", "text": "Piimalehmakasvatuse, seakasvatuse, lamba- ja kitsekasvatuse, vutikasvatuse, kartulikasvatuse, maasikakasvatuse ja ko\u0308o\u0308giviljakasvatuse valdkonnas kannab toetusraha kliendile PRIA. Lihaveisekasvatuse, mahemunakanade kasvatuse ja maheteravilja kasvatuse erakorralise toetuse osas kinnitab PRIA ettepaneku alusel u\u0308hikuma\u0308a\u0308rad ning teeb otsuse ja kannab toetusraha kliendile MES."}, {"text_idx": "#000005", "text": "U\u0308hikuma\u0308a\u0308rad arvestas PRIA va\u0308lja la\u0308htudes taotletud u\u0308hikute hulgast, la\u0308biviidud kontrollide tulemustest ja toetusteks eraldatud eelarvetest."}, {"text_idx": "#000006", "text": "PRIA poolt kinnitatud u\u0308hikuma\u0308a\u0308rad on ja\u0308rgnevad:"}, {"text_idx": "#000007", "text": "piimato\u0303ugu lehma kasvatus \u2013 52,55 eurot piimato\u0303ugu lehma kohta;\nseakasvatus \u2013 12,97 eurot sea, va\u0308lja arvatud emise, kohta;\nlamba- ja kitsekasvatus \u2013 21,20 eurot ute ja emakitse kohta;\nko\u0308o\u0308giviljakasvatus \u2013 710,13 eurot lill-, spargel- ja peakapsa, porgandi ja so\u0308o\u0308gipeedi hektari kohta;\nkartulikasvatus \u2013 427,35 eurot kartuli hektari kohta;\nmaasikakasvatus \u2013 3025,76 eurot maasika hektari kohta;\nvutikasvatus \u2013 0,46 eurot vuti kohta."}, {"text_idx": "#000008", "text": "Seakasvatamise valdkonna emiste u\u0308hikuma\u0308a\u0308r on sa\u0308testatud ma\u0308a\u0308ruses ning see on 221 eurot emise kohta."}, {"text_idx": "#000010", "text": "Toetuse kogueelarve on 15,8 miljonit eurot. Toetus jaguneb valdkondade vahel ja\u0308rgmiselt: lihaveisekasvatus \u2013 2,2 miljonit, seakasvatus \u2013 3,67 miljonit, piimalehmakasvatus \u2013 4,3 miljonit, lamba- ja kitsekasvatus \u2013 0,7 miljonit, ko\u0308o\u0308giviljakasvatus \u2013 0,53 miljonit, kartulikasvatus \u2013 1,13 miljonit, maasikakasvatus \u2013 1,65 miljonit, maheteravilja kasvatus \u2013 1,5 miljonit ning mahemunakanade ja vuttide kasvatajad saavad kokku 0,125 miljonit eurot."}, {"text_idx": "#000017", "text": "Koja FB-lehel hakkavad ilmuma igapa\u0308evased..."}, {"text_idx": "#000020", "text": "EPKK seisab soodsa ettevo\u0303tluskeskkonna kujundamise ja vo\u0303rdsete konkurentsitingimuste eest Eesti po\u0303llumajandustootjate, po\u0303llumajandussaaduste to\u0308o\u0308tlejate, metsa- ja maamajandusettevo\u0303tjate stabiilseks arenguks.Loe la\u0308hemalt >"}]